DA Den Europæiske Unions Tidende C 310/25

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2008/C 310/10)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Indsigelser skal være Kommissionen i hænde senest seks måneder efter denne offentliggørelse.

RESUMÉ

FORORDNING (EF) Nr. 510/2006

»BRNĚNSKÉ PIVO« eller »STAROBRNĚNSKÉ PIVO«

EF-Nr.: CZ-PGI-0005-0373-14.10.2004

BOB ( ) BGB ( X )

Dette resumé indeholder de vigtigste oplysninger fra varespecifikationen og tjener til information.

1. Medlemsstatens ansvarlige myndighed:

Navn: Úřad průmyslového vlastnictví Adresse: Antonína Čermáka 2a CZ-160 68 Praha 6-Bubeneč Tlf. (420) 220 38 31 11 Fax (420) 221 32 47 18 E-mail: posta@upv.cz

2. Sammenslutning:

Navn: Starobrno, a. s. Adresse: Hlinky 160/12 CZ-661 47 Brno Tlf. (420) 543 51 61 11 Fax (420) 543 21 10 35 E-mail: starobrno@starobrno.cz Sammensætning: Producent/forarbejdningsvirksomhed ( X ) Andre ( )

Denne ansøgning fraviger artikel 5, stk. 1, i forordning (EF) nr. 510/2006, da der kun er én producent i området. Kravene i artikel 2 i Kommissionens forordning (EF) nr. 1898/2006 er opfyldt.

3. Produktets art:

Kategori 2.1 — Øl

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Brněnské pivo« eller »Starobrněnské pivo«

4.2. Beskrivelse:

»Brněnské pivo« eller »Starobrněnské pivo« fremstilles i følgende kategorier:

Alkoholfrit øl, lyst fadøl, mørkt fadøl, lagerøl.

Råmaterialer:

Malt — fremstillet af toradet forårsbyg. Malten skal opfylde følgende krav: Tør maltekstrakt (vægtprocent) min. 80,0 Kolbach-indeks (%) 39,0 ±3 Diastatisk aktivitet WK-enheder min. 220 Faktisk styrke (%) maks. 82 Sprødhed (%) min. 75,0

Vand — fra byens vandforsyningsnet. Humle — fra sorterne Žatecký poloraný červeňák og Magnum anvendes i form af granulat eller som ekstrakt. Sorterne har længe været anvendt på grund af deres egenskaber og deres indvirkning på slutproduktets — dvs. øllets — smag og aroma. Begge disse to sorter bibringer »Brněnské pivo« eller »Starobrněnské pivo« deres karakteristiske, fine bitterhed.

Varebeskrivelse:

Alkoholfrit øl

Øl med et minimalt (højst 0,6 %) alkoholindhold, kraftig kulsyre, mørk farve og en svag humlearoma.

Lyst fadøl

Vægtfylde 10 %, en middelgæret øl med en gylden farve, mellembitter og -skarphed.

Halvmørk blandingsøl: vægtfylde 10 %, mellemgæret, ravgul øl med typisk let karamelsmag, mellembitter, kraftig smag.

Mørkt fadøl

Vægtfylde 10 %, en mindre gæret øl, typisk mørkebrun farve, karakteristisk karamelsmag og -aroma, mellembitter og kraftig smag.

Lagerøl

Vægtfylde: 11-12 %.

Mellemgæret øl med gylden farve, fin til kraftig humlesmag, moderat til mellem bitter, kraftig smag og kraftigt skum.

4.3. Geografisk område:

Regionen Brno (okres Brno venkov)

4.4. Bevis for oprindelse:

Producenten fører register over leverandørerne af alle råmaterialerne, køberne af de færdige produkter og systemet til kontrol med produktionen. Kontrollen med produktionsprocessen og verifikationen af varespecifikationen udføres af Státní zemědělská a potravinářská inspekce (den statslige landbrugs- og fødevarekontrol), som har sæde i Brno. Hvert produkt er ifølge loven forsynet med oplysninger om producenten.

4.5. Fremstillingsmetode:

Ved fremstillingen af »Brněnské pivo« og »Starobrněnské pivo« anvendes en klassisk teknologisk proces med rod i bryggeritraditionen fra Staré Brno, hvor humleurten tilberedes gennem en dobbelt dekoktionsproces, og øllet gæres i to faser. Malten males og den knuste malt blandes med varmt vand for at frembringe mæsken. Efter den teknologiske hvileperiode tages en portion af mæsken over i et andet kar (mæskekarret), hvor den første mæskning finder sted. Gennem de anvendte temperaturer bliver de stivelsesholdige stoffer i malten omdannet til sukker, hvorved maltekstrakten gradvis overføres til blandingen. Efter mæskningen koges hele blandingen i nogen tid og føres tilbage til hovedmæsken. Efter at den har stået i en tid, tages en portion af mæsken atter over i mæskekarret, og mæskningen, herunder kogningen, gentages (anden mæskning). Denne mæsk føres herefter tilbage til hovedmæsken. Enzymer i malten udnyttes til at overføre maltudtrækket til opløsningen. Når mæskningen er afsluttet, pumpes mæsken over i en tredje beholder, sikarret. De uopløselige maltpartikler danner en filterkage, hvorigennem maltudtrækket — urten — udtrækkes. Efter at urten er løbet ud af masken, udvaskes filterkagen med vand for at få så meget som muligt ekstrakt trukket ud. Den udvaskede filterkage håndteres som bryggeriaffald (mask). Urten overføres til et andet kar — urtkeddel — hvor humlen tilsættes under kogning for at opnå humleurten. Den trub, der er dannet under humletilsætningen gennem udskillelse af maltproteiner og humletanniner, fjernes fra den endnu varme urt, og det klare slutprodukt nedkøles, luftes og tilsættes ølgær. Den anvendte gærkultur er Sacharomyces uvarum (carlsbergensis), som blev fremdyrket i 1800-tallet med henblik på fremstilling af undergæret øl. Den første gæring finder sted i cylindrisk-konisk tanke, hvorefter øllet afkøles, gæren fjernes, og øllet overføres til lagertanke, cylindrisk-koniske tanke (fadøl) eller lagertanke i lagringskældre kældre (lagerøl). I lagertankene gennemgår øllet sin anden gæring. Den anden gæring varierer alt efter, hvilken øltype der er tale om. Før tapningen filtreres det eftergærede øl. Som filtreringsmiddel anvendes kiselgur. Det filtrede øl fyldes alt efter type i tanke under tryk. Tapningen af øllet på flasker eller på fade foregår i følgende rækkefølge: tanke under tryk — kort pasteurisering — tapning. Øllet fyldes i vaskede, biologisk rene beholdere (flasker eller fade); fadene dampsteriliseres også før påfyldning. Påfyldningen af beholderne foregår i kuldioxidatmosfære, hvor den anvendte kuldioxid er udvundet under den første gæring.

4.6. Tilknytning:

I år 1323 grundlagde dronning Eliška Rejčka i Staré Brno et cistercienserkloster, der med hjælp fra klostret i Velehrad byggede et bryggeri i år 1325. Bryggeriet i Brno har gennemgået en række forandringer og moderniseringer, og øllet brygges i dag efter gamle opskrifter i overensstemmelser med historisk tradition inden for rammerne af et moderne byggeri, som ligger omtrent, hvor cistercienserordenens gamle klosterbyggeri lå.

»Brněnské pivo« eller »Starobrněnské pivo« er i mange år blevet fremstillet i det afgrænsede område efter den ovenfor beskrevne metode. Produktets egenart har rod i en århundredgammel bryggeritradition i det afgrænsede område.

Resultaterne af en offentlig spørgeundersøgelse, som blev gennemført i januar 2006, bekræfter ligeledes, at »Brněnské pivo« eller »Starobrněnské pivo« er af høj kvalitet og nyder stor popularitet.

I den offentlige kvalitetsbedømmelse af øl (PIVEX), som garanteres af det tjekkiske øl- og maltforbund, har produkterne fra virkomheden Starobrno vundet den eftertragtede Pivex Gold Cup i 1992, 1996 og 2002.

Starobrno's produkter har også gentagne gange vundet priser i spørgeundersøgelser gennemført af øltidsskriftet »Pivní kurýr« — Cena českých sládků (de tjekkiske bryggeriers medalje): i 2002 for Baron Trenck og i 2003 for Medium.

4.7. Kontrolorgan:

Navn: Státní zemědělská a potravinářská inspekce, Inspektorát v Brně Adresse: Běhounská 10 CZ-601 26 Brno Tlf. (420) 542 42 67 02 Fax (420) 542 42 67 17 E-mail: epodatelna@szpi.gov.cz

4.8. Mærkning:

—

(1) EUT L 93 af 31.3.2006, s. 12.